Svært hyggelig og imøtekommende vertinne, alltid tilgjengelig for spørsmål. Dagen etter ankomst, kom hun også innom med et stort brett med vin og andre godsaker.

Leiligheten var som beskrevet og i tråd med bildene, rent og pent. Den var fordelt på to etasjer, hvor den primært lå i tredje etasje uten heis.
Tre fine soverom med hver sin møblerte lille balkong, og en stor terrasse med utgang fra stua. Det var også to bad, ett i hver etasje.
I tillegg var det et eget rom med vaskemaskin.

Leiligheten lå i en travel gate som rekke nummer to mot stranda. Liten kolonialbutikk og bakeri få meter fra ytterdøra, ca 3 minutter å gå til stranda hvor en kunne leie solseng og parasoll. På samme sted var også holdeplassen for bussen opp til Taormina, som er stedet å dra til på kveldene, om en ikke ønsker å bare slappe av i nærmiljøet.
Bussturen tok ca 15 - 20 min og kostet 3 € T/R. Husk å be sjåføren om å stoppe på tur ned, ellers bærer det ut av byen. (Noe vi fikk erfart)

Eneste minus med leiligheten var toget som passerte rett bak. Baksiden var ikke et sted en oppholdt seg, kun togskinner og en skrent, så slik sett til ingen sjenanse, men jeg våknet av det hver morgen i 06.30 tiden, men der er en jo ulik. Min mann ble ikke forstyrret av det.